50. ΑΠΟΦΑΣΙΣ ΙΕΡΑΣ ΣΥΝΟΔΟΥ ΕΚΚΛΗΣΙΑΣ ΤΗΣ ΕΛΛΑΔΟΣ Αριθ. 3920/1792 της 18/30 Οκτ. 1975 (ΦΕΚ Β΄ 1245) Περί εγκρίσεως αναπροσαρμογής των αποδοχών των επί συμβάσει Τεχνικών Υπαλλήλων του ΟΔΔΕΠ, ως και των επί συμβάσει Διοικητικών και μη Υπαλλήλων του ΟΔΔΕΠ των υπαχθέντων εις τας διατάξεις του Ν.Δ. 169/69. Έχουσα υπ’ όψει: 1.Τας διατάξεις του Ν.Δ. 87/1974. 2.Τας διατάξεις του άρθρ. 38 παρ. 4 του Ν.Δ. 126/1969. 3.Τας διατάξεις των υπ’ αριθ. 39080/6026/ 7.10.74 και 16913/2647/11.4.75 κοινών αποφάσεων του Υπουργού παρά τω Πρωθυπουργώ, Οικονομικών και Απασχολήσεως. 4.Τας διατάξεις της παρ. 2 του άρθρ. 4 του Ν.Δ. 169/1969, εν συνδυασμώ προς τας τοιαύτας των άρθρ. 66, 70, 98 και 176 του υπ’ αριθ. 9/1970 Κανονισμού «περί κώδικος Εκκλησιαστικών Υπαλλήλων». 5.Την υπ’ αριθ. 9399/1507/18.12.74 γνωμοδότησιν της Νομικής Υπηρεσίας της Εκκλησίας. 6.Την υπ’ αριθ. 42/3.6.75 απόφασιν του ΚΔΣ/ ΟΔΔΕΠ. 7.Τας διατάξεις του άρθρ. 5 παρ. 1, 3 και 4 του Ν.Δ. 1198/1972. 8.Την από 10.10.75 απόφασιν ημών, αποφασίζομεν: 1.Εγκρίνομεν: α)Την αναπροσαρμογήν των αποδοχών των επί συμβάσει Τεχνικών Υπαλλήλων του ΟΔΔΕΠ (Αρχιτεκτόνων, Πολ. Μηχανικών, Μηχανολόγων, Υπομηχανικών, Εργοδηγών, Σχεδιαστών, Διακοσμητών κλπ.) ως και των επί συμβάσει Διοικητικών και μη Υπαλλήλων του ΟΔΔΕΠ, των υπαχθέντων εις τας διατάξεις του Ν.Δ. 169/1969, ως αύται (αι αποδοχαί) καθορίζονται υπό των διατάξεων των υπ’ αριθ. 39080/6026/7.10.74 και Α.Π. 16913/2647 /4.4.75 Κοινών Αποφάσεων του Υπουργού παρά τω Πρωθυπουργώ, Οικονομικών και Απασχολήσεως και υπό τας εν ταις αποφάσεσι ταύταις αναφερομένας προϋποθέσεις, πλην της παροχής επιδόματος επαρχίας του καθοριζομένου υπό της παρ. 3 της υπ’ αριθ. 39080/6026/7.10.74, κοινής αποφάσεως τόμ. 2Β σελ. 420, 523. β)Όπως οι υπαχθέντες ως άνω υπάλληλοι εις τας διατάξεις του Ν.Δ. 169/1969, (τόμ. 2Α σελ. 316,33) λαμβάνουν επί πλέον, το επίδομα ευδοκίμου υπηρεσίας, το θεσπισθέν υπό της παρ. 2 του άρθρ. 4 του Ν.Δ/τος, ως τούτο χορηγείται εις τους τακτικούς υπαλλήλους, συμφώνως προς το άρθρ. 70 του υπ’ αριθ. 9/1970 Κανονισμού. 2.Ωσαύτως εγκρίνομεν όπως, η αναπροσαρμογή των αποδοχών γίνη αφ’ ης ίσχυσαν αι μνημονευθείσαι ανωτέρω Κοιναί Αποφάσεις των Υπουργών. 